Diari Oficial de la Generalitat Valenciana


Sumari del DOGV 5916, del 18-12-2008 (2008/14121)

RESOLUCIÓ de 12 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14002


Data del document
:   12-12-2008

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * infraestructura turística
    * administració local
    * regió turística
    * suport econòmic
    * turisme rural
    * ajuda pública

RESOLUCIÓ de 12 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2009. [2008/14006]  
El turisme constituïx un sector de gran importància estratègica per a l'economia valenciana, com demostren la seua aportació a la generació i redistribució de riquesa (superior al 13% del Producte Interior Brut de la Comunitat Valenciana), el seu destacable dinamisme en la generació d'ocupació (amb més d'un 14% de l'ocupació total), així com la seua contribució decisiva a la diversificació sectorial i geogràfica del teixit econòmic.   
En este sentit, les entitats locals de la Comunitat vénen realitzat des de fa anys esforços dirigits a posar en valor turístic recursos de diversa índole, i incorporen criteris de gestió basats en la millora de la qualitat, la protecció ambiental dels recursos naturals, l'adequació dels seus recursos per al seu ús per persones discapacitades o la posada en marxa de plans estratègics aplicats sobre destinacions o productes turístics, tot això amb l'objectiu de modernitzar i diversificar la seua oferta i incrementar la seua competitivitat com a destinacions turístiques.  
Per a contribuir a aconseguir estos objectius i fer front als reptes que afronta el sector turístic de la Comunitat, la Conselleria de Turisme ha elaborat per mandat del títol IV de la Llei 3/1998, de 21 de maig, de Turisme de la Comunitat Valenciana el Pla d'Espais Turístics de la Comunitat Valenciana amb l'objecte de contribuir a la planificació espacial de l'activitat turística en el nostre àmbit geogràfic, amb el propòsit últim de millorar la competitivitat del sector i aconseguir un desenvolupament sostenible de l'activitat turística en el territori.   
Este Pla preveu l'establiment de diversos eixos d'actuació que posen de manifest el caràcter transversal de l'activitat turística i identifiquen directrius orientatives de caràcter general, aplicables a tot el territori de la Comunitat Valenciana, així com directrius específiques per a cada espai identificat.   
Els annexos I i II a la present Resolució s'arrepleguen els diversos programes d'actuació de l'Agència Valenciana del Turisme per al 2009 dirigits a les entitats locals de la Comunitat Valenciana. Cada un d'estos programes inclou diverses actuacions incentivables, i destaquen en esta convocatòria el decidit impuls a mesures i actuacions que incrementen la qualitat en la prestació de servicis turístics, la sostenibilitat mediambiental, l'accessibilitat global als recursos turístics, la seua adequació i posada en valor en municipis d'interior menuts o el desplegament de plans estratègics de destinacions turístiques.  
Així, en virtut del Decret 123/2007, de 27 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Turisme, ateses les facultats que em conferix l'article 35 de la Llei 5/1983; d'acord així mateix amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme, i d'acord també amb el que establix el Decret Legislatiu de 26 de juliol de 1991, pel qual s'aprova del Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Decret 9/2000, de 25 de gener, del Consell, sobre concessió d'ajudes en matèria de turisme, resolc:  
Article 1. Objecte i àmbit  
L'objecte de la present Resolució és convocar les ajudes i publicar els programes d'actuació de l'Agència Valenciana del Turisme corresponents a l'exercici 2009, destinats al suport d'actuacions a dur a terme per les entitats locals, organismes autònoms i ens públics de l'esfera local de la Comunitat Valenciana.   
L'annex I d'esta resolució arreplega els diversos programes d'ajudes convocats.   
Article 2. Marc normatiu   
1. Les programes d'ajudes convocades en l'annex I de la present Resolució es concediran d'acord amb el que establix en la Llei 38/2003, de 17 de novembre, General de Subvencions, en els Decrets 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i 9/2000, de 25 de gener, del Consell, sobre concessió d'ajudes en matèria de turisme, així com en l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme.   
2. Per la seua banda, els programes d'ajudes arreplegats en l'annex II de la present Resolució es regiran pel que disposa la Llei 38/2003, de 17 de novembre, General de Subvencions, i en el Decret 71/2000, de 22 de maig, del Consell, pel qual s'aprova el Reglament Regulador dels Convenis previstos en la Llei de Turisme 3/1998, de 21 de maig, de Turisme de la Comunitat Valenciana, on s'arrepleguen els tres tipus de convenis que podran subscriure's entre la Generalitat i els municipis turístics:   
- Convenis per a la compensació financera.  
- Convenis per a l'adaptació dels municipis turístics «Pla Millor».  
- Convenis per a la competitivitat i la comunicació.  
3. Els programes d'ajudes cofinançats per mitjà de fons europeus compliran així mateix el que disposa el Reglament (CE) 1083/2006, d'11 de juliol, del Consell, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i en el Reglament (CE) 1828/2006, que fixa les normes de desplegament per al Reglament (CE) 1083/2006 i la resta de normativa sobre Fons Estructurals o altres matèries que els siguen d'aplicació .   
4. Tots els programes d'ajudes convocats per mitjà de la present Resolució són compatibles amb el mercat comú europeu, en no quedar subjectes al que disposa l'article 87 apartat 1 del Tractat Constitutiu de la Comunitat Europea, ja que no reunixen tots els requisits acumulatius exigits per este article, atés que es tracta de programes d'ajudes els destinataris dels quals són administracions locals, organismes autònoms i ens públics de l'esfera local, i l'objectiu dels quals és recolzar d'activitats no econòmiques exercides per les entitats en l'exercici de les funcions públiques i d'interés general que els són pròpies.   
5. En compliment amb el que disposa l'esmentat article 3.4 del Decret del Consell 147/2007, de 7 de setembre, esta convocatòria ha sigut objecte d'informe previ a la Direcció General d'Economia de la Conselleria d'Economia, Hisenda i Ocupació, justificant la no subjecció de la mateixa a la Política de la Competència de la Unió Europea.   
Article 3. Línies pressupostàries  
La concessió de les ajudes previstes en la present Resolució estarà condicionada a l'existència de consignació pressupostària adequada i suficient per a això, en els pressupostos de la Generalitat per a l'exercici 2009.  
En compliment del que preveu l'article 47.11 del Text Refós de la Llei d'Hisenda Pública de la Generalitat Valenciana i d'acord amb el que establix la Llei de Pressupostos de la Generalitat per a l'exercici 2009, es donarà publicitat de les línies de crèdit i de l'import global màxim destinat a la concessió de les ajudes previstes en la present convocatòria.  
Article 4. Beneficiaris  
1. Amb caràcter general, podran acollir-se a estes ajudes les entitats locals, organismes autònoms i ens públics de l'esfera local de la Comunitat Valenciana, segons les especificitats establides per a cada un dels programes d'ajuda arreplegats en l'annex I de la present Resolució.  
2. No es podrà accedir al règim de programes previstos en esta resolució, sense estar al corrent de les obligacions fiscals i davant de la Seguretat Social, que, en el cas d'entitats locals s'entendran amb caràcter general en els termes establits per l'Orde de la Conselleria d'Economia i Hisenda de 30 de maig de 1996 (DOGV 2775 de 21 de juny).  
Article 5. Sol·licituds d'ajuda   
Els interessats hauran de presentar, abans de l'execució del projecte o actuació, una instància de sol·licitud degudament omplida en l'imprés normalitzat corresponent al programa d'actuació que se sol·licite. Dites instàncies de sol·licitud, arreplegades en l'annex III d'esta resolució, estan disponibles igualment en la direcció d'Internet www.comunitatvalenciana.com/institucional.  
Article 6. Documentació que ha d'acompanyar a la instància de sol·licitud  
1. Amb caràcter general, totes les instàncies de sol·licitud d'ajuda hauran d'anar acompanyades de la documentació següent:  
a) Fitxa de manteniment de tercers (dades bancàries), segons model disponible en la direcció d'Internet www.comunitatvalenciana.com/institucional, així com el certificat de l'entitat bancària acreditatiu de la titularitat del compte.   
b) Imprés de declaració responsable i documentació corresponent al programa de l'annex I per al qual se sol·licita l'ajuda, disponible igualment en www.comunitatvalenciana.com/institucional.  
c) Memòria d'actuacions que es van a realitzar, amb les especificacions requerides en cada programa concret contingut en l'annex I a esta resolució.   
2. A més de la documentació mencionada en l'apartat precedent, i en funció del programa d'ajuda sol·licitat, s'haurà d'aportar la documentació específica que per a cada programa figura en l'annex I a la present convocatòria.  
3. S'haurà d'acreditar documentalment l'exempció o no subjecció a l'IVA, i no serà susceptible de recuperació ni compensació, perquè l'import satisfet per tal impost en l'adquisició de béns o servicis puga ser inclòs dins del cost subvencionable.  
4. Examinada la documentació aportada, si esta no reunix els requisits exigits, es requerirà a l'interessat perquè en un termini màxim i improrrogable de 10 dies esmene la falta o acompanye la documentació necessària, amb indicació que de no fer-ho, se'l tindrà per desistit de la seua sol·licitud, prèvia resolució que es dictarà en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Termini de presentació de sol·licituds  
1. El termini de presentació de sol·licituds començarà l'endemà de la publicació d'esta resolució en el Diari Oficial de la Comunitat Valenciana, i finalitzarà en les dates següents:   
- Per als programes 1, 2, 3 i 4 de l'annex I d'esta resolució, el dia 16 de febrer de 2009.   
- Per al programa 5 de l'annex I «Adequació de recursos turístics en municipis menuts d'interior», el dia 30 de gener de 2009.   
2. Les sol·licituds hauran de presentar-se amb anterioritat a l'inici de la realització del projecte o activitat o amb anterioritat a l'inici de l'execució de la fase del projecte corresponent a l'exercici 2009.  
Article 8. Lloc de presentació de sol·licituds   
1. Les sol·licituds i la preceptiva documentació addicional podran presentar-se durant l'horari de registre en qualsevol de les següents seus de la Conselleria de Turisme: Seu Central de la Conselleria de Turisme / Agència Valenciana del Turisme, (Avinguda Aragó, 30, planta 8ª, de València); Servici Territorial de Turisme d'Alacant (carrer Churruca, 29); Servici Territorial de Turisme de Castelló (plaça María Agustina, 5); Servici Territorial de Turisme de València (plaça Alfons el Magnànim, 15), així com en l'Oficina d'Administració Turística de Benidorm (carrer Joan Fuster Zaragoza, 3, 1r, edifici Acuarium).  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada en la dita oficina abans de ser certificada.  
2. Les sol·licituds d'ajuda relatives als programes de l'annex I a la present resolució es presentaran preferentment per via telemàtica a través de la direcció d'internet de la Conselleria de Turisme / Agència Valenciana del Turisme en: www.comunitatvalenciana.com/institucional.  
Article 9. Tramitació de sol·licituds  
1. Informades les sol·licituds presentades per a cada un dels programes inclosos en l'annex I de la present Resolució per l'òrgan instructor designat i d'acord amb els criteris de valoració establits en cada programa, els expedients seran traslladats a la Comissió d'Avaluació d'Ajudes.   
2. La valoració de les sol·licituds correspondrà a una Comissió d'Avaluació d'Ajudes, la qual emetrà els informes corresponents i la composició dels quals serà la següent:  
President: el sotssecretari de la Conselleria de Turisme.  
Vicepresident: el director general de Turisme d'Interior.  
Vocals:  
El cap de l'Àrea de Producte, o un representant de dita Àrea.   
El cap del Servici de Turisme d'Interior de la Conselleria de Turisme, o un representant d'este Servici.   
El cap del Servici d'Estudis, Qualitat Turística i I+D+I, o un representant d'este Servici.   
El cap del Servici de Contractació, Coordinació i Assistència Tècnica, o un representant d'este Servici.   
El cap del Servici economicofinancer, o un representant d'este Servici.   
Un vocal d'esta Comissió actuarà com a secretari en funció del tipus d'ajudes que s'hagen d'avaluar.   
Article 10. Criteris de valoració de sol·licituds  
Les sol·licituds d'ajuda es concediran en règim de concurrència competitiva, de conformitat amb els criteris de valoració detallats en cada un dels programes que arreplega l'annex I de la present Resolució, i mentres hi haja disponibilitat pressupostària adequada i suficient.  
Article 11. Resolució de concessió o denegació d'ajudes  
1. La Comissió d'Avaluació d'Ajudes traslladarà els seus acords a la secretària autonòmica de Turisme i directora de l'Agència Valenciana del Turisme. Esta emetrà la proposta de resolució que serà elevada a la consellera de Turisme i presidenta de l'Agència Valenciana del Turisme, qui resoldrà sobre la concessió o denegació de les ajudes.   
2. Quan la proposta de resolució fora desfavorable o d'inadmissió, serà comunicada al sol·licitant, donant-li tràmit d'audiència per un termini de deu dies. Transcorregut tal termini, la secretària autonòmica i directora de l'Agència Valenciana del Turisme elevarà la proposta de resolució a la consellera de Turisme, qui resoldrà definitivament.   
3. Les resolucions dictades per la consellera de Turisme, com a presidenta de l'Agència Valenciana del Turisme, posaran fi a la via administrativa, i el seu contingut es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini màxim per a emetre i notificar les resolucions serà de sis mesos des de la finalització del termini de presentació de sol·licituds.   
4. En el cas de programes d'ajudes cofinançats pel Fons Europeu de Desenvolupament Regional (FEDER), s'exigirà l'emissió, per part de l'autoritat ambiental competent, de certificat que declare la no afecció del projecte a la denominada «Xarxa Natura 2000», espais d'especial protecció mediambiental establits per la normativa de la Unió Europea. L'Agència Valenciana del Turisme gestionarà l'obtenció de tal certificat.   
5. Les subvencions concedides seran publicades en el Diari Oficial de la Comunitat Valenciana (DOCV), amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
Article 12. Resolució d'incidències posteriors a la concessió   
1. La secretària autonòmica de Turisme i directora de l'Agència Valenciana del Turisme té delegada la resolució de les següents incidències que puguen produir-se amb posterioritat a la concessió d'ajudes en els programes 1, 2, 3 i 4 de l'annex I de la present resolució:   
- Canvis realitzats en les partides que conformen el cost subvencionable. Tals canvis hauran de ser justificats pel beneficiari i no podran alterar de manera essencial la naturalesa, objecte i finalitat per a la que ha sigut concedida la subvenció.  
- Minoracions en l'import de les subvencions concedides per les causes esmentades en l'article 15.2 d'esta resolució.   
- Revocació de les subvencions concedides en cas de renúncia del beneficiari.  
- Revocació de les subvencions concedides en cas de desistiment del sol·licitant.   
2. Igualment, es delega en el director general de Turisme d'Interior de la Conselleria de Turisme la resolució de les mateixes incidències mencionades en el paràgraf precedent quan estes siguen referents al programa 5 de l'annex I d'esta resolució.   
Article 13. Obligacions dels beneficiaris   
1. Els beneficiaris d'ajudes convocades en els programes inclosos en l'annex I d'esta resolució hauran de complir amb les obligacions següents:   
a) Realitzar el projecte o activitat objecte de la subvenció i acreditar la seua realització en la forma i data indicada en la notificació de concessió de l'ajuda.  
b) Respondre de la veracitat dels documents aportats.  
c) Comunicar a l'Agència Valenciana del Turisme, l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) Situar de forma visible el logotip de l'Agència Valenciana del Turisme en tota actuació o activitat beneficiària de qualsevol de les ajudes de la present convocatòria. Quan els programes o actuacions siguen cofinançats pel Fons Europeu de Desenvolupament Regional (FEDER), haurà de figurar el logotip i lema del FEDER junt amb el logotip de l'Agència Valenciana del Turisme, de forma visible i amb dimensions semblants a les d'este.   
En els supòsits d'actuacions incloses en el Programa Operatiu FEDER de la Comunitat Valenciana per al període 2007-2013, serà d'obligat compliment qualsevol altra exigència de la normativa europea sobre difusió i publicitat de tal Fons, en especial allò que s'ha disposat pel Reglament CE núm. 1828/2006 del Consell, d'11 de juliol de 2006, el qual establix les disposicions generals relatives al FEDER, FSE i Fons de Cohesió.  
e) Responsabilitzar-se de la difusió de les accions relacionades amb l'objectiu de cada programa i ha de fer coneixedora i partícip a l'Agència Valenciana del Turisme de les actuacions que a este efecte es realitzen.  
f) Complir amb totes les obligacions que s'establixen en la Llei 38/2003, de 17 de novembre, General de Subvencions, en l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme, així com en qualsevol altra disposició en vigor.  
g) Sol·licitar aquells permisos, autoritzacions i llicències corresponguen a la naturalesa del projecte objecte de subvenció.   
2. L'incompliment de qualsevol d'estes obligacions podrà donar lloc a la revocació, i si fa el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
Article 14. Justificació de les despeses  
La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en el programa corresponent arreplegat en l'annex I i en la resolució de concessió de l'ajuda. La justificació s'efectuarà per mitjà de la presentació, abans de la data màxima de justificació establida en la dita resolució que en cap cas serà posterior al 30 de novembre de 2009.   
Article 15. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.  
2. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, la suma conjunta del qual excedisca de l'import del cost subvencionable de l'actuació, podrà donar lloc a la minoració de la subvenció concedida.   
DISPOSICIÓ FINAL  
La present resolució, entrarà en vigor l'endemà de la seua publicació en el Diari Oficial de la Comunitat Valenciana.  
Contra la present Resolució, que posa fi a la via administrativa, podrà interposar-se recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació, previ requeriment, si és el cas, tal com disposen els articles 44 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.   
València, 12 de desembre de 2008  
La consellera de Turisme i presidenta de l'Agència Valenciana del Turisme,  
ANGÉLICA SUCH RONDA  
ANNEX I  
PROGRAMES D'AJUDES DE L'AGÈNCIA VALENCIANA DEL TURISME DIRIGITS A LES ENTITATS LOCALS DE LA COMUNITAT VALENCIANA PER A L'QSP 2293   
PROGRAMA 1: SUPORT A LA IMPLANTACIÓ DE SISTEMES DE QUALITAT  
OBJECTIU: Desplegament de projectes que comporten la implantació de sistemes de qualitat a les platges o oficines de la Xarxa Tourist Info de la Comunitat Valenciana que conduïsquen a l'obtenció per primera vegada del corresponent certificat de qualitat o a la seua renovació i queden exclosos aquells projectes consistents en el simple manteniment / seguiment del certificats ja en vigor.   
BENEFICIARIS:  
Entitats locals de la Comunitat Valenciana   
DOCUMENTACIÓ:  
A l'exigida amb caràcter general en l'art. 6 de la convocatòria s'haurà d'afegir:   
Amb la sol·licitud d'ajuda:  
En el supòsit de renovació del certificat, a més s'haurà de presentar document emés per la corresponent entitat certificadora indicant que la vigència del certificat expira durant 2009.  
Amb la justificació:   
Certificat corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.  
Per als projectes d'implantació de sistemes de qualitat a les platges de la Comunitat Valenciana, s'aportarà en el moment de la justificació de l'ajuda el Pla d'Ordenació de les Platges del Municipi, l'acreditació de l'existència, organització i funcionament durant 2009 d'un òrgan de gestió de platges, així com el compliment de la normativa vigent aplicable a les platges. En cas d'optar a la renovació de la certificació ja obtinguda, bastarà amb l'aportació de la documentació que justifique l'actualització, si és procedent, del Pla d'Ordenació de les Platges en vigor i la seua adequació a l'ordenació urbanística vigent, així com documentació acreditativa de l'actual estructura organitzativa de l'òrgan de gestió de platges.  
COSTOS SUBVENCIONABLES I INTENSITAT DE LES AJUDES:  
L'ajuda es referirà a la despesa corrent efectuada exclusivament durant el procés de certificació (obertura d'expedient i sol·licitud de certificació, auditoria de certificació, així com dret d'ús del certificat corresponent) per a les modalitats següents:   
- Certificat de qualitat conforme a la norma internacional ISO 9.001  
€ Certificat de qualitat conforme a la norma espanyola UNIX corresponent i obtenció de la Marca "Q" de Qualitat Turística atorgada per l'Institut per a la Qualitat Turística Espanyola - ICTE.   
La intensitat de l'ajuda serà de fins al 50% de la despesa corrent efectuada, amb un límit de 3.000 €, per a cada una de les modalitats reconegudes, si el certificat s'obté per primera vegada.   
Anàlogament, el límit serà de 2.000 €, si el certificat es renova.  
CRITERIS VALORACIÓ:   
Es tramitaran en funció de l'existència en l'expedient de la documentació necessària per a això, podent ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.  
ÒRGAN INSTRUCTOR: Servici d'Estudis, Qualitat Turística i I+D+I  
PROGRAMA 2: SUPORT A LA CERTIFICACIÓ DE SISTEMES DE GESTIÓ MEDIAMBIENTAL  
OBJECTIU: Desplegament de projectes que comporten la implantació de sistemes de gestió mediambiental en les platges o oficines de la Xarxa Tourist Info de la Comunitat Valenciana que conduïsquen a l'obtenció per primera vegada del corresponent certificat/distintiu o a la seua renovació, i queden exclosos aquells projectes consistents en el simple manteniment/seguiment dels certificats/distintius ja en vigor.  
BENEFICIARIS:  
Entitats locals de la Comunitat Valenciana   
DOCUMENTACIÓ:   
A l'exigida amb caràcter general en l'art. 6 de la convocatòria s'haurà d'afegir:   
Amb la sol·licitud d'ajuda  
En el supòsit de renovació, a més s'haurà d'acompanyar document emés per la corresponent entitat certificadora indicant que la vigència del certificat expira durant 2009.  
Amb la justificació  
Certificat corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.  
Per als projectes d'implantació de sistemes de qualitat a les platges de la Comunitat Valenciana, s'aportarà en el moment de la justificació de l'ajuda el Pla d'Ordenació de les Platges del Municipi, l'acreditació de l'existència, organització i funcionament durant 2009 d'un òrgan de gestió de platges, així com el compliment de la normativa vigent aplicable a les platges. En cas d'optar a la renovació del certificat ja obtinguda, bastarà amb l'aportació de la documentació que justifique l'actualització, si és procedent, del Pla d'Ordenació de les Platges en vigor i la seua adequació a l'ordenació urbanística vigent, així com documentació acreditativa de l'actual estructura organitzativa de l'òrgan de gestió de platges   
COSTOS SUBVENCIONABLES I INTENSITAT DE LES AJUDES:  
L'ajuda es referirà a la despesa corrent efectuada exclusivament durant el procés de certificació/validació, per cada una de les següents modalitats  
- Certificat de gestió mediambiental conforme a la norma internacional ISO 14.001   
- Verificació mediambiental segons el sistema comunitari de gestió i auditories mediambientals EMAS II   
La intensitat de l'ajuda serà de fins al 50% de la despesa corrent efectuada, amb un límit de 3.000 € per a cada una de les modalitats reconegudes si el certificató/validació s'obté per primera vegada o bé amb un límit de 2.000 €, si el certificat certificació/validació se renova.  
CRITERIS VALORACIÓ   
Es tramitaran en funció de l'existència en l'expedient de la documentació necessària per a això, podent ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.  
ÒRGAN INSTRUCTOR: Servici d'Estudis, Qualitat Turística i I+D+I  
PROGRAMA 3: SUPORT A LA CERTIFICACIÓ DE SISTEMES DE GESTIÓ DE L'ACCESSIBILITAT GLOBAL.  
OBJECTIU:  
Projectes tendents a la implantació de sistemes de gestió de l'accessibilitat global en les platges o oficines de la Xarxa Tourist Info de la Comunitat Valenciana i que conduïsquen a l'obtenció per primera vegada del certificat que acredite el compliment dels requisits de la norma espanyola UNIX 170.001  
BENEFICIARIS:  
Entitats locals de la Comunitat Valenciana   
DOCUMENTACIÓ:   
A l'exigida amb caràcter general en l'art. 6 de la convocatòria s'haurà d'afegir:   
Amb la sol·licitud d'ajuda: la memòria tècnica i econòmica del projecte a executar, omplida segons les indicacions especificades per a este programa en www.comunitatvalenciana.com/institucional  
Amb la justificació: el certificat corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.  
Per als projectes d'implantació de sistemes d'accessibilitat global en platges de la Comunitat Valenciana, s'aportarà en el moment de la justificació de l'ajuda el Pla d'Ordenació de les Platges del Municipi, l'acreditació de l'existència, organització i funcionament durant 2009 d'un òrgan de gestió de platges, així com el compliment de la normativa vigent sobre accessibilitat aplicable a les platges. En cas del sol·licitant ja dispose d'un certificat de qualitat o gestió ambiental per a la platja, bastarà amb l'aportació de la documentació que justifique l'actualització, si procedix, del Pla d'Ordenació de les Platges en vigor i la seua adequació a l'ordenació urbanística vigent, així com documentació acreditativa de l'actual estructura organitzativa de l'òrgan de gestió de platges.  
COSTOS SUBVENCIONABLES I INTENSITAT DE LES AJUDES:  
Les ajudes seran de la despesa corrent efectuada tant durant el procés d'implantació com del certificat del sistema de gestió de l'accessibilitat global (servicis associats com ara l'assessoria per a la implantació del sistema de gestió, el cost d'obertura d'expedient i sol·licitud de certificació, l'auditoria de certificació, així com cost del dret d'ús del corresponent certificat), conforme a la norma espanyola UNIX 170.001, atorgat per una entitat oficialment acreditada per a la certificació de sistemes de gestió de l'accessibilitat global per ENAC (Entitat Nacional d'Acreditació) o el seu equivalent d'un país membre de la Unió Europea en el subsector d'activitat corresponent.  
La intensitat de l'ajuda serà fins al 50% amb un límit de 7.000 € per entitat local.  
CRITERIS VALORACIÓ:   
Es tramitaran en funció de l'existència en l'expedient de la documentació necessària per a això, podent ser resoltes amb caràcter preferent les sol·licituds presentades per aquelles entitats locals que disposen d'un certificat de qualitat o gestió mediambiental en la platja / oficina de turisme objecte de l'actuació.  
ÒRGAN INSTRUCTOR: Servici d'Estudis, Qualitat Turística i I+D+I  
PROGRAMA 4: SUPORT A L'ASSISTÈNCIA TÈCNICA EN PLANIFICACIÓ TURÍSTICA.  
OBJECTIU:   
Atesa la importància que per a les destinacions té la creació de productes turístics com a factor de competitivitat i especialització, alhora que s'ha constatat la conveniència de mantindre la col·laboració amb les destinacions turístiques de la Comunitat Valenciana per a garantir tant el seu desplegament com el seu atractiu futur, el programa manté entre els seus objectius el suport a la realització de documents-guia de planificació, per a incentivar la realització d'estudis de viabilitat per a la creació de rutes i productes turístics adaptats a les exigències especifiques de la demanda.  
Les actuacions que poden ser objecte de subvenció són:  
a) Estudis de viabilitat per a la creació de rutes i productes turístics   
b) Plans estratègics de destinació   
c) Estudis sobre la demanda i propostes d'adaptació de productes / destinacions  
BENEFICIARIS:  
Entitats locals, organismes autònoms i ens públics de l'esfera local de la Comunitat Valenciana.  
Queden excloses les entitats locals, organismes autònoms i ens públics de l'esfera local beneficiàries d'una ajuda d'este programa en els exercicis 2007 o 2008.   
DOCUMENTACIÓ:  
A l'exigida amb caràcter general en l'art. 6 de la convocatòria s'haurà d'afegir:   
Amb la sol·licitud d'ajuda: la memòria tècnica i econòmica del projecte a executar, omplida segons les indicacions especificades per a este programa en www.comunitatvalenciana.com/institucional  
Amb la justificació  
1. Un exemplar imprés de l'estudi i la seua versió en format digital, junt amb un certificat de l'obligació de pagament, expedit per l'interventor o secretari de la corporació, en el qual conste l'acord de reconeixement de l'obligació per l'òrgan competent. Tant el beneficiari com l'Agència Valenciana del Turisme tindran dret a accedir a la informació que es derive dels projectes executats i podran divulgar i distribuir o efectuar qualsevol comunicació pública de l'estudi, sempre de comú acord, així com utilitzar les dades obrants en el mateix, sense tindre que contraure per això cap obligació de tipus econòmic.  
2. Si l'estudi fora cofinançat per diverses fonts, en el certificat també s'haurà de fer constar que entre totes les ajudes rebudes no se supera l'import total d'este.   
3. Còpia de les factures pagades a l'empresa encarregada de realitzar l'estudi, degudament diligenciades.   
4. Per al cas d'entitats locals distintes al municipi, justificació d'estar al corrent en el compliment de les seues obligacions tributàries i amb la Seguretat Social en la forma establida en l'Orde de la Conselleria d'Economia i Hisenda de 30 de maig de 1996.  
COSTOS SUBVENCIONABLES I INTENSITAT DE LES AJUDES:  
La intensitat de l'ajuda serà de fins al 70% del cost elegible del projecte objecte de subvenció, de qualsevol classe inclosos, amb un límit de 8.000 euros.  
CRITERIS VALORACIÓ:   
Per a la valoració i la concessió o denegació d'ajuda sol·licitada s'assignarà una puntuació màxima de quinze punts, d'acord amb el que establix els apartats següents:  
Criteri A. Projecte a executar i actuacions objecte de subvenció.  
La puntuació d'este criteri serà com a màxim de tres punts en funció de l'escala de valoració següent:  
- Creació de productes turístics dirigits a la demanda nacional i internacional, 3 punts  
- Creació de productes turístics dirigits a la demanda nacional, 2,5 punts  
- Plans estratègics de destinació, 2 punts  
- Creació de productes dirigits a la demanda excursionista o estudis de satisfacció de la demanda i propostes d'adaptació de productes turístics ja creats, 1,5 punts  
- Estudis de mercat per a analitzar la viabilitat de nous productes amb propostes d'actuació, 1 punt.  
Criteri B. Nombre d'entitats implicades en el projecte.  
La puntuació d'este criteri serà com a màxim de tres punts en funció de l'escala de valoració següent:  
- L'actuació s'executa conjuntament per més de 5 municipis, 3 punts  
- L'actuació s'executa conjuntament per 2- 5 municipis, 2 punts  
- L'actuació s'executa un únic municipi, 1 punt  
Criteri C. Condició del/ dels sol·licitant/s com a municipi turístic segons el que disposa la Llei 3/1998, de Turisme, de la Comunitat Valenciana.  
La puntuació d'este criteri serà com a màxim de dos punts en funció de la següent escala de valoració:  
- Entre el 34% i el 100% dels municipis implicats són "Municipis Turístics", 2 punts  
- Fins al 33% dels municipis implicats són "Municipis Turístics", 1 punt  
- No cap dels municipis implicats són "Municipis Turístics", 0 punts  
Criteri D. Oferta d'allotjament reglat.  
La puntuació d'este criteri serà com a màxim de dos punts en funció de l'escala de valoració següent:  
- Si en l'àmbit d'actuació del projecte hi ha 20 o més establiments, 2 punts  
- Si en l'àmbit d'actuació del projecte hi ha entre 15 i 20 establiments, 1 punt  
- Si en l'àmbit d'actuació del projecte hi ha menys de 15 establiments, 0,5 punts.  
Criteri E. Adequació de la metodologia a utilitzar als objectius del projecte.  
La puntuació d'este criteri serà com a màxim de cinc punts en funció dels següents aspectes a valorar:  
- Correcte enfocament metodològic per a aconseguir els objectius del projecte i convergència plena amb les directrius generals i particulars del Pla d'Espais Turístics, fins a 2 punts.  
- Riquesa mètodes participació social, fins a 1 punt  
- Incorporació d'actuacions de sostenibilitat en el projecte, fins a 1 punt  
- Nivell de detall i aplicabilitat de les propostes estratègiques previst, fins a 1 punt  
ÒRGAN INSTRUCTOR:  
Servici d'Estudis, Qualitat Turística i I+D+I  
PROGRAMA 5: ADEQUACIÓ DE RECURSOS TURÍSTICS EN XICOTETS MUNICIPIS D'INTERIOR   
OBJECTIU:  
Concessió d'ajudes per a l'adequació de recursos turístics en municipis d'interior menuts de la Comunitat Valenciana.   
Als efectes de les ajudes previstes en la present resolució es considera recurs turístic tot element natural, monumental, cultural o etnogràfic, que tinga capacitat per si mateix d'atraure visitants, motivats per raons d'oci, a un determinat espai.  
Les ajudes aniran destinades a finançar els projectes d'inversió que es detallen a continuació:  
a) Projectes de senyalització turística, direccional o de situació. La senyalització podrà comprendre un sol recurs o integrar diversos recursos del municipi en un únic projecte.  
b) Adequació de les condicions d'ús dels recursos turístics per a persones discapacitades, com ara instal·lació de rampes, plataformes elevadores, eliminació d'obstacles, equipament multimèdia específic, maquetes i models a escala, sistemes interpretatius adaptats per a disminuïts sensorials, etc.  
c) Interpretació de recursos turístics, entenent com a tal, aquelles actuacions la finalitat de les quals siga la d'explicar i donar a conéixer el patrimoni amb projecció turística dels municipis d'interior: Panells i cartells explicatius, material audiovisual i multimèdia, audioguías, pantalles tàctils i altres d'anàlegs.  
Només es podrà presentar una sol·licitud per municipi o entitat local menor i per a una única actuació. S'entendrà per actuació algun de tres tipus de projectes relacionats amb anterioritat.   
En cas d'incomplir-se el que establix el paràgraf anterior la Comissió de Valoració determinarà l'actuació a subvencionar entre les diverses presentades pel sol·licitant.  
BENEFICIARIS:  
1. Podran sol·licitar ajudes els municipis i entitats locals menors de l'interior de la Comunitat Valenciana que complisquen els requisits relacionats a continuació.  
2. S'entendran per municipis d'interior de la Comunitat Valenciana, les entitats locals a què es referix l'apartat a, del número 1 de l'article 3 de la Llei 7/1985, de 2 d'abril, Reguladora de les Bases de Règim Local, el terme municipal de les quals no siga limítrof amb el mar.  
S'entendran per entitats locals menors d'interior de la Comunitat Valenciana, les entitats locals a què es referix l'apartat a, del número 2 de l'article 3 de la Llei 7/1985, de 2 d'abril, Reguladora de les Bases de Règim Local, el terme municipal de les quals no siga limítrof amb el mar i que consten inscrites en el Registre d'Entitats Locals de la Comunitat Valenciana, com a entitats locals inframunicipals.  
3. Queden exclosos de les ajudes regulades en la present resolució aquells municipis i entitats locals menors d'interior, la població dels quals siga superior als 10.000 habitants, segons dades referides a l'any 2008, o últim any disponible.  
4. Queden exclosos de la present convocatòria els municipis que van resultar beneficiaris de les ajudes regulades per Resolució de 10 de gener de 2008, de la consellera de Turisme, per la qual es regulen i convoquen les ajudes per a l'adequació de recursos turístics en municipis d'interior de la Comunitat Valenciana per a l'any 2008. Queden també exclosos de la present convocatòria, aquells municipis que van resultar beneficiaris de les ajudes regulades per la referida Resolució de 10 de gener de 2008 de la consellera de Turisme i que amb posterioritat a la notificació de la resolució de concessió van renunciar a l'ajuda o no van justificar l'execució de l'actuació subvencionada.  
DOCUMENTACIÓ:  
Documentació a aportar amb la sol·licitud d'ajuda.  
A l'exigida amb caràcter general en l'art. 6 de la convocatòria s'haurà d'afegir:  
Qüestionari, el qual inclourà un dossier fotogràfic, degudament omplit, segons model disponible en www.comunitat-valenciana.com/institucional  
Programa o cronograma de l'actuació especificant la duració prevista de les obres que garantisca l'execució de l'actuació amb anterioritat al 20 de novembre de 2009  
Memòria del projecte a realitzar, el qual haurà d'incloure:  
- Descripció de l'actuació objecte de sol·licitud.  
- Pressupost desglossat per partides de despesa.  
- Croquis d'ubicació i pla general de conjunt.  
- Quan siga procedent, estudi d'impacte mediambiental.  
A més de la informació i documentació assenyalada amb anterioritat, es podrà sol·licitar qualsevol altra que es considere necessària per al millor coneixement i comprensió de l'aplicació de la subvenció.  
Documentació a aportar amb la justificació de l'ajuda.  
1. La documentació a presentar per al cobrament de la subvenció constarà dels documents següents:  
a) Certificat d'obligació de pagament, expedit per l'interventor o secretari de l'entitat local, en el qual conste l'acord de reconeixement de l'obligació per l'òrgan competent, acompanyat dels certificats d'obra respectius. En el cas de no existir certificats d'obra, hauran de presentar-se factures justificatives de la inversió realitzada.  
b) Certificat expedit per l'interventor o secretari de l'entitat local on s'acredite l'import, procedència i aplicació dels fons necessaris per a finançar aquella part de l'actuació no coberta per la subvenció, especificant si es tracta de fons propis o d'altres subvencions.  
a) Quan el cost subvencionable de l'actuació siga superior a 12.000 euros, en el cas d'adquisició de béns d'equip, o de 30.000 euros en el cas d'obres, haurà d'acreditar-se el compliment dels procediments establits en la normativa d'aplicació en matèria de contractació pública.  
b) Fotografia del cartell o suport en què figure el distintiu en què es fa constar que el projecte ha sigut finançat parcialment per l'Agència Valenciana del Turisme i pel Fons Europeu de Desenvolupament Regional, tal com establix l'article 13 de la present resolució.  
COSTOS SUBVENCIONABLES I INTENSITAT DE LES AJUDES:  
Es consideraran inversions incentivables les que responguen als conceptes següents:  
c) Obra vinculada al projecte.  
d) Equipament i instal·lacions vinculades al projecte.  
e) Honoraris de redacció del projecte i direcció facultativa de l'actuació.  
El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
2. No s'inclouran com a part del cost subvencionable aquelles partides consistents en obres d'urbanització de carrers o zones de municipis, l'equipament de mobiliari urbà, enllumenat o altres d'anàlogues.  
3. No seran subvencionables aquells projectes, en els que l'inici de l'execució siga anterior a la presentació de la sol·licitud d'ajuda.  
4. Les ajudes que s'establixen en la present resolució tindran la consideració de subvenció a fons perdut.  
5. La quantia de la subvenció consistirà en un percentatge de fins al 70% del cost subvencionable. L'import de la subvenció no podrà superar els 25.000 euros.  
CRITERIS VALORACIÓ:   
Per a la valoració dels projectes i la concessió o denegació d'ajudes, s'assignarà una puntuació a cada sol·licitud, tenint en compte els criteris següents:   
a) Grau d'interés turístic del recurs.  
b) Existència d'oferta bàsica municipal d'allotjament i restauració.  
c) Situació i evolució demogràfica del municipi.  
d) Naturalesa i abast del projecte.  
La puntuació màxima que es podrà obtindre serà de tretze punts, d'acord amb el que establix els apartats següents:  
Criteri A. Grau d'interés turístic del recurs. La puntuació d'este criteri serà com a màxim de set punts i el seu càlcul resultarà de la suma dels aspectes que a continuació s'assenyalen en els següents subapartats:   
A.1 Grau de protecció del recurs. S'assignarà de manera no acumulativa la màxima puntuació que corresponga entre les següents:  
Si el recurs està declarat Bé d'Interés Cultural (BIC), o es troba situat dins dels límits d'un Parc Natural, 3 punts.  
Si el recurs està inclòs en l'Inventari General del Patrimoni Cultural Valencià (exclosos els BIC) o compta amb algun tipus de protecció dels previstos en la llei 11/1994 d'Espais Naturals de la Comunitat Valenciana (exclosos els Parcs Naturals) 2,25 punts.  
A.2 Existència de material de difusió. S'assignarà de manera no acumulativa la màxima puntuació que corresponga entre les següents:  
Si hi ha, editat per l'entitat local sol·licitant, material de difusió específic i exclusiu del recurs, incloses pàgines web. 2,5 punts  
Si hi ha material de difusió específic i exclusiu del recurs, editat per algun altre ens públic o privat, incloses pàgines web. 1'5 punts  
Si hi ha, editat per l'entitat local sol·licitant, material de difusió de caràcter general on figure ressenyat el recurs, incloses pàgines web. 1 punt  
A.3 Utilització d'altres idiomes. Si en el material de difusió s'utilitzaren altres idiomes diferents dels oficials en la Comunitat Valenciana se li assignarà de forma no acumulativa la màxima puntuació que corresponga entre les següents:  
Utilització d'un idioma diferent dels oficials en la Comunitat Valenciana: 1 punt  
Utilització de dos o més idiomes diferents dels oficials en la Comunitat Valenciana: 1,5 punts  
Criteri B. Complementarietat amb l'oferta bàsica municipal d'allotjament i restauració: la puntuació d'este criteri serà com a màxim de tres punts i el seu càlcul resultarà de la suma dels aspectes que a continuació s'assenyalen en els següents subapartats i que seran obtinguts de les bases de dades de l'Agència Valenciana del Turisme.   
B.1. Existència en el municipi d'establiments d'allotjament. Se li assignarà de forma no acumulativa la puntuació que corresponga entre les següents:  
Si hi ha d'un a cinc establiments d'allotjament: 0,75 punts  
Si hi ha de sis a deu establiments: 1'25 punts  
Si hi ha onze o més establiments: 2 punts  
B.2. Existència en el municipi d'establiments de restauració. Se li assignarà de forma no acumulativa la puntuació que corresponga entre les següents:  
Si hi ha entre un i cinc establiments de restauració: 0'5 punts  
Si hi ha més de cinc establiments de restauració: 1 punt  
Criteri C. Situació i evolució demogràfica del municipi. S'assignarà en este apartat un màxim d'1 punt, segons la variació experimentada, per la població del municipi entre 1996 i 2007, segons dades obtingudes de les sèries històriques temporals de l'Institut Nacional d'Estadística, (INE), segons la ponderació següent:  
Si la població ha disminuït en un percentatge comprés entre l'1% i el 3% 0'5 punts  
Si la població ha disminuït en un percentatge superior al 3%: 1 punt  
Criteri D. Naturalesa i abast del projecte.  
La puntuació d'este criteri serà com a màxim de dos punts i el seu càlcul resultarà de la valoració dels aspectes que a continuació s'assenyalen per a cada un dels tipus d'actuacions:  
1. Projectes de senyalització turística, direccional o de situació (article 3.1.a.): segons que el projecte de senyalització afecte un o diversos recursos turístics o bé es tracte d'un projecte integral de senyalització de rutes temàtiques, sendes o semblant, se li assignarà una puntuació entre 0 i 2 punts.  
2. Adequació de les condicions d'ús dels recursos turístics per a persones discapacitades (article 3.1.b): segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala, etc., se li assignarà una puntuació entre 0 i 2 punts.  
3. Interpretació de recursos turístics (article 3.1.c): atenent al caràcter innovador del projecte, a la inclusió en ell de noves tecnologies, a la seua escassetat en l'oferta turística valenciana i al seu caràcter integral, se li assignarà una puntuació entre 0 i 2 punts.  
COFINANÇAMENT  
Les ajudes atorgades a càrrec del present programa d'actuació són susceptibles de finançament pel Fons Europeu de Desenvolupament Regional (FEDER)  
ÒRGAN INSTRUCTOR:  
Servici de Turisme d'Interior de la Conselleria de Turisme.  
ANNEX II  
PROGRAMA 1: CONVENI   
PER A LA COMPENSACIÓ FINANCERA  
OBJECTIU:   
Compensar l'esforç financer addicional realitzat pels ajuntaments dels municipis turístics en aquelles partides que patisquen increments que no puguen ser costejats a través de tributs, i sempre que l'increment de dites partides haja sigut generat pel caràcter turístic del municipi.  
BENEFICIARIS:  
Tots els ajuntaments de municipis turístics de la Comunitat Valenciana que compten amb dita declaració amb caràcter definitiu, atorgada pel Consell.  
DOCUMENTACIÓ:   
L'exigida en l'art. 8 del Decret 71/2000, de 22 de maig, del Consell, pel qual s'aprova el Reglament Regulador dels Convenis Previstos en la Llei 3/1998, de 21 de maig, de la Generalitat, de Turisme de la Comunitat Valenciana.  
DESPESES COMPENSABLES:  
Els determinats en l'art. 6 del Decret 71/2000, de 22 de maig.  
Les despeses suportades en l'exercici anterior al de la sol·licitud, en les partides següents:  
1. Despeses derivades de la prestació dels servicis propis de les oficines d'informació turística, en el seu concepte post-venda.   
2. Manteniment i conservació de recursos turístics de tipus ecològic i mediambiental.  
3. Manteniment i conservació de recursos turístics de tipus historicoartístic i cultural.  
4. Policia i seguretat ciutadana.   
5. Actuacions extraordinàries en matèria de neteja viària i del mobiliari urbà.  
CRITERIS VALORACIÓ:  
Els determinats en els arts. 7 a 9 del Decret 71/2000, de 22 de maig.   
ÒRGAN INSTRUCTOR:  
Àrea de Producte. Servici d'Ordenació i Inspecció d'Empreses Turístiques  
Termini de presentació de sol·licituds:  
L'establit en l'art. 8 del Decret 71/2000, de 22 de maig  
Abans del 30 de juny de 2009  
PROGRAMA 2: CONVENI PER A L'ADAPTACIÓ DELS MUNICIPIS TURÍSTICS. (PLA MILLOR)  
OBJECTIU:   
Finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguisquen, a més la viabilitat i sostenibilitat del desplegament turístic.  
BENEFICIARIS:  
Tots els ajuntaments de municipis turístics que compten amb la dita declaració amb caràcter definitiu, atorgada pel Consell, que vagen a realitzar inversions en projectes de les característiques anteriorment citades.  
DOCUMENTACIÓ:   
L'exigida en l'art. 14 del Decret 71/2000, de 22 de maig, del Consell, pel qual s'aprova el Reglament Regulador dels Convenis Previstos en la Llei 3/1998, de 21 de maig, de la Generalitat, de Turisme de la Comunitat Valenciana.   
COSTOS SUBVENCIONABLES I INTENSITAT DE LES AJUDES:  
Els establits en els arts. 11 a 13 de Decret 71/2000, de 22 de maig.  
Els projectes que, a través d'este Pla, pretenguen obtindre finançament subscrivint este tipus de conveni, hauran de ser acords amb:  
- Conservació de recursos mediambientals.  
- Recuperació de tradicionals factors culturals.  
- Adequació del producte turístic a les exigències de la demanda per a fer-ho més competitiu.  
- Viabilitat i evolució sostenible del sector turístic.  
- Adequació a les directrius i estratègies dictades per l'Agència que afecten diferents espais turístics de la Comunitat Valenciana.  
El Pla Marc inclou el finançament de dos tipus de projectes:  
1.) Pla detalls: Xicotetes actuacions el pressupost de les quals no supere els 96.161,94 €.  
2.) Pla imatge: Grans projectes, el pressupost del qual siga superior als 96.161,94 €.  
Finançament  
El 50% dels projectes acollits al Pla Detalls. 1 anualitat pressupostària.   
El 33% dels projectes acollits al Pla Imatge. Màxim de 3 anualitats.  
CRITERIS VALORACIÓ:  
Els establits en l'art. 15 del Decret 71/2000, de 22 de maig.  
ÒRGAN INSTRUCTOR:  
Àrea de Producte. Servici d'Ordenació i Inspecció d'Empreses Turístiques  
COFINANÇAMENT:  
Les ajudes atorgades a càrrec del present programa d'actuació són susceptibles de finançament pel Fons Europeu de Desenvolupament Regional (FEDER).  
Termini de presentació de sol·licituds:  
L'establit en a l'art. 14 del Decret 71/2000, de 22 de maig.  
Abans del 31 de març de 2009  
PROGRAMA 3: CONVENI PER A LA COMPETITIVITAT I LA COMUNICACIÓ  
OBJECTIU:   
Promoció i comercialització del municipi a través de campanyes o accions realitzades fora de l'àmbit de la Comunitat Valenciana, que requerisquen de l'adequat posicionament d'este en els seus corresponents mercats a fi de millorar la seua competitivitat.  
BENEFICIARIS:  
Tots els ajuntaments de municipis turístics que compten amb la dita declaració amb caràcter definitiu atorgada pel Consell, que vagen a realitzar campanyes i/o accions de les característiques anteriorment citades.  
DOCUMENTACIÓ:  
L'exigida en l'art. 21 del Decret 71/2000, de 22 de maig pel qual s'aprova el Reglament Regulador dels Convenis Previstos en la Llei 3/1998, de 21 de maig, de la Generalitat, de Turisme de la Comunitat Valenciana.   
COSTOS SUBVENCIONABLES I INTENSITAT DE LES AJUDES:  
Els establits en l'art. 19 de Decret 71/2000, de 22 de maig.  
El finançament serà de fins al 33% del cost de les campanyes o accions de promoció i comercialització, conforme a les disponibilitats pressupostàries.  
CRITERIS VALORACIÓ:  
Els determinats en l'art. 20 del Decret 71/2000, de 22 de maig.  
ÒRGAN INSTRUCTOR:  
Àrea de Producte. Servici d'Ordenació i Inspecció d'Empreses Turístiques  
COFINANÇAMENT:  
Les ajudes atorgades a càrrec del present programa d'actuació són susceptibles de finançament pel Fons Europeu de Desenvolupament regional (FEDER).  
Termini de presentació de sol·licituds:  
L'establit en l'art. 21 del Decret 71/2000, de 22 de maig.  
   
ANNEX III  
INSTÀNCIA DE SOL·lICITUD D'AJUDES DESTINADES  
A ENTITATS LOCALS DE LA COMUNITAT VALENCIANA  
A.TIPUS DE SOL·lICITUD DE L'AJUDA (1)  
Programa d'Ajudes:  
B. DADES DE L'ENTITAT SOL·lICITANT:  
Nom:  
CIF:  
Dades del representant legal:  
Cognoms i nom:  
NIF:  
Com a:   
Adreça a efectes de notificacions:  
Domicili (carrer, número i porta):  
Localitat: CP:  
Província:  
Persona de contacte:  
Nom i cognoms:  
Telèfon: Correu electrònic:  
C. PROJECTE:  
Descripció del projecte:  
Pressupost (IVA inclòs):  
D. EXPOSICIÓ:  
Que l'entitat sol·licitant té un projecte els objectius i pla financer del qual es concreten en la documentació que s'adjunta.   
Que s'aporten els documents marcats amb el signe "X" en l'apartat C de l'imprés "Declaració responsable i documentació".  
Que l'entitat es compromet a aportar a la Generalitat els documents probatoris que se sol·liciten, o les dades addicionals que es requerisquen, alhora que es reserva el dret d'acceptació de la concessió en els termes que es produïsca.  
Que l'entitat sol·licitant es compromet a notificar a la Generalitat qualsevol modificació que es produïsca en este expedient durant la seua vigència.  
Que en el cas d'organismes autònoms i entitats públiques de l'esfera local, esta sol·licitud autoritza a l'administració perquè sol·licite telemàticament la justificació d'estar al corrent del compliment de les seues obligacions tributàries i amb la Seguretat Social en la forma establida en l'Orde de la Conselleria d'Economia i Hisenda de 30 de maig de 1996.  
E. SOL·lICITUD:  
La concessió d'una subvenció a fons perdut, de les previstes en la Resolució de 12 de desembre de 2008, de la consellera de Turisme, per al projecte objecte de la present sol·licitud.  
Així mateix, declara no estar sotmés en cap prohibició per a obtindre la condició de beneficiari, de les assenyalades en l'art. 13 de la Llei 38/2003, de 17 de novembre, General de Subvencions (BOE núm. 276, de 18/11/03)  
Data:  
El representant,  
Firma:  
(Les dades de caràcter personal continguts en l'imprés podran ser inclosos en un fitxer per al seu tractament per este òrgan administratiu, com titular responsable del fitxer, en l'ús de les funcions pròpies que té atribuïdes i en l'àmbit de les seues competències. Així mateix se li informa de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'art.5 de la Llei Orgànica de 15/1999, de Protecció de Dades de Caràcter Personal (BOE núm. 298, de 14/12/99)   
[1] Per a la presentació en format paper ha d'introduir en el camp "Programa d'ajudes" un dels valors següents:  
QUALITAT   
MEDI AMBIENT   
ACCESSIBILITAT GLOBAL   
ASSISTÈNCIA TÈCNICA EN PLANIFICACIÓ TURÍSTICA   
ADEQUACIÓ RECURSOS MUNICIPIS D'INTERIOR MENUTS  
CONSELLERIA DE TURISME-AGÈNCIA VALENCIANA DEL TURISME